**UNIVERZITET U SARAJEVU**

**PRIRODNO-MATEMATIČKI FAKULTET**

**Zmaja od Bosne 33-35, Sarajevo**

**website: www.pmf.unsa.ba**

Na osnovu saglasnosti Ministarstva za nauku, visoko obrazovanje i mlade Kantona Sarajevo, broj: 27/03-30-46045-1/24 od 11.10.2024. godine, Odluke Rektora Univerziteta u Sarajevu broj: 0101-9070-1-2/24 od 18.09.2024. godine i Odluke Dekana Univerziteta u Sarajevu - Prirodno-matematičkog fakulteta, broj: 01/01-1804/6-2024 od 18.11.2024. godine, a u skladu sa članom 6. i 7. Uredbe o postupku prijema u radni odnosu javnom sektoru na teritoriji Kantona Sarajevo („Sl. novine Kantona Sarajevo“, broj: 19/21 i 10/22), raspisuje se

**JAVNI OGLAS**

**za prijem u radni odnos na**

**Univerzitetu u Sarajevu- Prirodno-matematičkom fakultetu**

**na određeno vrijeme**

**1. STRUČNI SARADNIK ZA KOMERCIJALNE POSLOVE I NABAVKE –** 1 izvršilacsa punim radnim vremenom na određeno vrijeme u trajanju od 1 (jedne) godine;

**OPIS POSLOVA RADNOG MJESTA**

* studijsko-analitički, stručno-operativni i administrativni poslovi iz oblasti javnih nabavki i djelokruga rada Službe
* komercijalni poslovi za potrebe fakulteta (ispitivanje tržišta, narudžbe robe i sl.)
* drugi poslovi po nalogu neposrednog rukovodioca i dekana.

Pripadajuća osnovna neto plaća: 1.617,00 KM

Mjesto rada: Sarajevo

Radno vrijeme: 08-16 h

**USLOVI**

**Pored općih uslova utvrđenih Zakonom o radu („Službene novine FBiH“, broj: 22/16, 89/18, 44/22 i 39/24), kandidati trebaju ispunjavati i sljedeće posebne uslove:**

* VŠS-VSS/minimalno 180 ECTS, završen pravni fakultet ili ekonomski fakultet, znanje engleskog jezika, poznavanje rada na računaru, 1 godina radnog iskustva na istim ili sličnim poslovima.

**Uz svojeručno potpisanu Prijavu sa naznakom radnog mjesta za koje konkurišu i obavezu navođenja priložene dokumentacije, kandidati su obavezni dostaviti:**

* Biografija (CV);
* Diploma o stečenoj stručnoj spremi (nostrifikovane/priznate diplome ako su iste stečene van BiH ili u nekoj drugoj državi nakon 06.04.1992. godine) - original ili ovjerena kopija;
* Izvod iz matične knjige rođenih - original ili ovjerena kopija;
* Uvjerenje o državljanstvu (ne starije od 6 mjeseci) - original ili ovjerena kopija;
* Dokaz o poznavanju engleskog jezika - original ili ovjerena kopija ;
* Dokaz o poznavanju rada na računaru - original ili ovjerena kopija;
* Dokaz o radnom iskustvu na istim ili sličnim poslovima – original ili ovjerena kopija;
* Dokaz o statusu korisnika po Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu Sarajevo (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod „Napomena“) - original ili ovjerena kopija;
* Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavljaju samo lica koja ostvaruju prednost prilikom zapošljavanja u skladu sa posebnim zakonom – naziv naveden pod „Napomena“) - original ili ovjerena kopija;
* Potvrda o nezaposlenosti Službe za zapošljavanje Kantona Sarajevo ne starija od datuma objave ovog Javnog oglasa (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod „Napomena“) - original ili ovjerena kopija;
* Potvrda poslodavca ukoliko su zaposleni, a rade sa nižom spremom od one koju posjeduju ili da su zaposleni na određeno vrijeme (dostavljaju samo lica koja imaju prednost prilikom zapošljavanja u skladu sa posebnim zakonom – naziv naveden pod „Napomena“) – original ili ovjerena kopija.

**NAPOMENE:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu – Prirodno-matematičkog fakulteta [www.pmf.unsa.ba](http://www.pmf.unsa.ba) u dijelu „Oglasna ploča“ i web stranice Univerziteta u Sarajevu [www.unsa.ba](http://www.unsa.ba) u dijelu „Konkursi“, nakon zatvaranja Javnog oglasa. O konačnim rezultatima Javnog oglasa svi prijavljeni kandidati biće pismeno obaviješteni.
* Rok za prijavu je 10 dana od dana objave Javnog oglasa
* Na prijavama obavezno naznačiti adresu i kontakt telefon (poželjno i e-mail adresu)
* Nepotpune i neblagovremene prijave, prijave kandidata koji ne ispunjavaju uslove javnog oglasa/konkursa kao i prijave koje sadrže neovjerene kopije tražene dokumentacije neće se uzeti u razmatranje
* Ako kandidat ne pristupi pismenom ili usmenom ispitu, smatraće se da je odustao od dalje procedure Javnog oglasa
* Poslovnik o radu biće objavljen na oficijelnoj web stranici Univerziteta u Sarajevu – Prirodno-matematičkog fakulteta [www.pmf.unsa.ba](http://www.unsa.ba), u dijelu „Oglasna ploča“ i na oficijelnoj web stranici Univerziteta u Sarajevu [www.unsa.ba](http://www.unsa.ba) u dijelu „Konkursi“
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20, 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20), koja se dokazuje odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost
* Kandidat koji bude izabran, dužan je dostaviti uvjerenje o zdravstvenoj sposobnosti, uvjerenje da se protiv istog ne vodi krivični postupak i uvjerenje PIO/MIO-Porezne uprave o radnom stažu

**OBAVJEŠTENJE ZA KANDIDATE**

* Pitanja, listu propisa i literature iz oblasti iz koje će se polagati pismeni i usmeni ispit, kandidat može preuzeti na Protokolu Univerziteta u Sarajevu – Prirodno-matematičkog fakulteta, odnosno na web stranici Univerziteta u Sarajevu – Prirodno-matematičkog fakulteta [www.pmf.unsa.ba](http://www.pmf.unsa.ba), u sekciji „Oglasna ploča“ i web stranici Univerziteta u Sarajevu [www.unsa.ba](http://www.unsa.ba) u sekciji „Konkursi“

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a)ratnog vojnog invalida  b)dobitnika ratnog priznanja i odlikovanja  c)demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a)invalidninu  b)mjesečni novčani dodatak  c)uvjerenje o učešću u Oružanim snagama | a) i b) Općinska služba za boračko-invalidsku zaštitu  c)Grupa za pitanja evidencija iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supruge ratnog vojnog invalida  - Rješenje o priznatom pravu na invalidninu | Općinska služba za boračko-invalidsku zaštitu |

Javni oglas ostaje otvoren 10 dana od dana objavljivanja.

Prijava sa potrebnom dokumentacijom podnosi se u zatvorenoj koverti,sa naznakom „NE OTVARAJ – PRIJAVA NA JAVNI OGLAS“, te naznakom pozicije na koju kandidat konkuriše, a istu treba dostavitilično na Protokol Univerziteta u Sarajevu – Prirodno-matematički fakultet u periodu od 09-15 sati, ili poštom (preporučeno) na adresu:

**UNIVERZITET U SARAJEVU-PRIRODNO-MATEMATIČKI FAKULTET**

**Zmaja od Bosne br. 33-35**

**71000 SARAJEVO**

**www.pmf.unsa.ba.**

Kontakt telefon: 033 723 778